stanford-oval/wikipedia huggingface dataset:
יאיר כספי
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בוגר האוניברסיטה העברית במחשבת ישראל. את הדוקטורט בנושא "אקלקטיות בפסיכותרפיה" עשה בבית הספר לעבודה סוציאלית בישיבה יוניברסיטי בניו יורק. השתלם בפסיכותרפיה פסיכואנליטית במכון לפסיכותרפיה בת זמננו בניו יורק, ובמרכז הייעוץ של ברוקלין. עבד במרפאה הפסיכיאטרית של בית החולים הדסה. היה המנהל הקליני של האיגוד הירושלמי למאבק בסמים. עבד בשירותי בריאות הנפש של קופות החולים "מכבי" ו"מאוחדת". לימד את קורסי המבוא בשיטות טיפול והתערבות בבתי הספר לעבודה סוציאלית של האוניברסיטה העברית ואוניברסיטת תל אביב.
מפעלו העיקרי בתחום הטיפול הוא פיתוח שיטת העבודה הקבוצתית של התוכנית "פסיכולוגיה ביהדות", שאותה הקים בשנת 1999 באוניברסיטת תל אביב, וניהל שם במשך עשור שנים. התוכנית הפכה למכון עצמאי בשנת 2009. בעשרים ושלוש שנות קיומה למדו בתוכנית כאלפיים תלמידים.
שיטתו הטיפולית משלבת את הישגיהם של הפסיכולוגיה הפסיכודינמית, הטיפול הקוגניטיבי והמשפחתי, יחד עם כלי העבודה הפסיכולוגיים שהתפתחו מן המקרא, דרך התלמודים, מחשבת ישראל, החסידות, המהפכה הציונית והספרות העברית. כשהוא נדרש להגדיר את עצמו, כספי אומר שהוא חילוני, דתי, מסורתי, וחרדי, כדי לציין שלמד מכולם ואינו כפוף לשום מגזר.
כספי נשוי ואב לשלושה ילדים, מתגורר במוצא עילית.
ספריו

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח שיווקי.
לדרוש אלוהים, הוצאת ידיעות אחרונות, 2002
ניסיון - פסיכולוגיה ויהדות: מסע תיקון, הוצאת דביר, 2013
הילד שכמעט הציל את אמו, הוצאת הקיבוץ המאוחד, 2017
ספר הכישרונות, ידיעות ספרים, 2021
יורגן קולין

יורגן רומנו קולין (בהולנדית: Jürgen Romano Colin; נולד ב-20 בינואר 1981) הוא כדורגלן עבר הולנדי ששיחק בעמדת הבלם.
קריירה

קולין נולד באוטרכט להורים ממוצא סורינאמי, ובגיל 7 החל לשחק כדורגל במחלקת הנוער של קבוצת פ.ס.וו. איינדהובן. את הופעת הבכורה שלו בקבוצה הבוגרת של המועדון ערך ב-22 באוגוסט 2001, בניצחון 2–3 על דן בוס באצטדיון פיליפס. בהמשך העונה הושאל לראסינג גנק, ועמה זכה באליפות בלגיה בשנת 2002.
בעונת 2002/2003 הושאל קולין לנאק ברדה מליגת העל ההולנדית, ושותף בכל משחקיה בעונה זו. בעונה שלאחר מכן חזר לאיינדהובן, ושותף ב-20 משחקים. בעונת 2004/2005 רכשה נאק ברדה את קולין, שהצטיין במדיה בעונה זו, ולאחריה חתם בנוריץ' סיטי מהצ'מפיונשיפ האנגלית. בעונתו הראשונה במועדון התקשה לתפוס מקום קבוע בהרכב הקבוצה, אך בעונה שלאחר מכן הפך לשחק הרכב.
ביולי 2007 חזר קולין להולנד, וחתם באייאקס אמסטרדם. בהופעת הבכורה שלו בקבוצה זכה עמה בסופר קאפ ההולנדי, לאחר ניצחון 1–0 על פ.ס.וו. איינדהובן, קבוצתו לשעבר. קולין לא הצליח לתפוס מקום בהרכבה של אייאקס, ובעונה שלאחר מכן חתם בספורטינג חיחון מליגת העל הספרדית, אך במדיה שותף בשני משחקים בלבד. באוגוסט 2009 חתם בקבוצת ר.ק.ס. וואלבייק מהליגה הבכירה בהולנד, ובתום העונה ירד עם הקבוצה לליגת המשנה. בינואר 2011 עבר לאנורתוסיס פמגוסטה מליגת העל הקפריסאית, במדיה שיחק שנתיים וחצי.
ב-6 ביוני 2013 הגיע קולין לישראל, יחד עם חברו מאנורתוסיס, הבלם ברנקו איליץ', וחתם על חוזה לשנתיים בקבוצת הפועל תל אביב. ב-18 ביולי 2013 ערך את הופעת הבכורה שלו בקבוצה, כשפתח בהרכב בניצחון 4–1 על ברואה בבולגריה, במסגרת מוקדמות הליגה האירופית. ב-5 בפברואר 2014 החתימה הקבוצה את החלוץ פטר אורלנדיץ', והקפיאה את חוזהו של קולין בשל המגבלה על מכסת הזרים בליגת העל וסגירת חלון ההעברות. לקראת עונת 2014/2015 שוחרר איליץ' מהפועל תל אביב, וקולין חזר לסגל הקבוצה. לאחר שהתחיל את העונה כשחקן ספסל, חזר להרכב בעקבות היכולת החלשה שהפגינה הקבוצה, וערך 22 הופעות ליגה בעונה זו, אותה סיימה הפועל תל אביב בפלייאוף התחתון.
ב-31 במאי 2015 חתם קולין לעונה אחת בהפועל אשקלון, העולה החדשה לליגה הלאומית. ביולי 2016 חתם בקבוצת טורפדו כותאיסי מליגת העל הגאורגית, ובינואר 2017 שוחרר מהמועדון ופרש ממשחק פעיל.
תארים

אליפות בלגיה: 2002
סופר קאפ: 2007
גביע הטוטו (ליגה לאומית): 2015/2016
הערות שוליים

↑  שירי אלג'ם, ‏יורגן קולין וברנקו איליץ' חתמו לשנתיים בהפועל, באתר ONE‏, 6 ביוני 2013
↑  הפועל אשקלון: יורחן קולין חתם בקבוצה לעונה אחת, באתר וואלה, 31 במאי 2015
יאסנבו

יָאסֵנֵבוֹ (ברוסית: Ясенево) הוא נפה של המחוז הדרום-מערבי של העיר הפדרלית מוסקבה, שברוסיה. שטח הנפה הוא 25.3665 קמ"ר ואוכלוסייתה מונה 178,264 תושבים (2020).
אתרים ראויים לציון

יער ביטצבסקי, הפארק השני בגודלו במוסקבה
כנסיית ההתערבות ביאסנבו  (אנ')
אחוזת יאסנבו  (רו')
אחוזת אוזקויה  (אנ')
מכון פליאונטולוגי על שם בוריסיאק (אנ'), אחד המכונים הפליאונטולוגיים הגדולים בעולם.
מטה סוכנות הביון הרוסית
יאסנטלאסלו

יאסנטלאסלו (בהונגרית: Jászszentlászló) הוא כפר בנפת קישקונמאישה שבמחוז באץ'-קישקון בדרום־מזרח הונגריה.
כמו יישובים רבים באירופה, גם ביאסנטלאסלו אוכלוסיית היישוב נמצאת בירידה. כך, בשנת 1990 חיו בכפר 3,482 תושבים ובשנת 2022 חיו בו רק 2,379 תושבים.
בשנת 1920 התגוררו בכפר 5 יהודים ובשנת 1920 התגוררו בו שני יהודים. ישנו תיעוד של יהודי אחד שהתגורר בכפר שנרצח בשואה.
הערות שוליים

↑  נתוני הכפר באתר הלמ"ס ההונגרי
↑  מפקד יהודי הונגריה
↑  תיעוד נספי השואה מהכפר באתר יד ושם
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קישקונמישה |
| --- | --- | --- |
| יישובים | קישקונמאישה • צ'ויושפאלוש • יאסנטלאסלו • קמפץ • מוריצגאט • סנק (כפר) Szank |  |
יאני או לורל

יאני או לורל היא אשליה שמיעתית שהפכה פופולרית במאי 2018, שבה ניתן לשמוע הקלטת אודיו קצרה של דיבור שיכול להישמע כאחת משתי מילים שונות מאד זו מזו בצלילן כ-53% ממעל 500 אלף המשיבים לסקר בטוויטר דיווחו ששמעו אדם אומר את המילה "לורל", בעוד שכ-47% דיווחו ששמעו קול שאומר את השם "יאני". ניתוח של תדרי הצלילים אישר ששתי קבוצות הצלילים נוכחות בהקלטה המעורבת, אך חלק מהמשתמשים מתמקדים בצלילים בתדר הגבוה יותר ב"יאני" ולא נראה שהם שומעים את הצלילים הנמוכים של המילה "לורל". כאשר קטע האודיו מואט לתדרים נמוכים יותר, המילה "יאני" נשמעת על ידי מאזינים רבים יותר, בעוד השמעה מהירה יותר מחזקת את השמיעה של "לורל".
רקע

ההקלטה המעורבת נוצרה על ידי תלמידים שניגנו את הצליל של המילה "לורל" תוך הקלטה מחדש של ההשמעה על רקע רעשי רקע בחדר. קטע האודיו של המילה הראשית "לורל" מקורו ב-2007 מהקלטה של זמר האופרה ג'יי אוברי ג'ונס, שאמר את המילה "לורל" כאחת מרשימת ההגייה של 200,000 מילים באנגלית שהופקו ופורסמו על ידי vocabulary.com ב־2007 (משמעות המילה היא הצמח דפנה). הקליפ נעשה בביתו של ג'ונס באמצעות מחשב נייד ומיקרופון, עם קצף אקוסטי לאטום רעשים. גילוי תופעת העמימות מיוחס לקייטי הצל, תלמידת תיכון בת 15 בג'ורג'יה, שפרסמה תיאור בפומבי באינסטגרם ב-11 במאי 2018. האשליה הגיעה לפופולריות נוספת למחרת, כאשר חברה של הצל פרסם אותה ב- Reddit, שם היא נאספה על ידי היוטיוברית קלו פלדמן, שפרסמה עליה לאחר מכן בחשבון הטוויטר שלה.
תרבות פופולרית

אנשים בולטים שהגיבו לאשליית השמיעה כללו את אלן דג'נרס, סטיבן קינג וכריסי טייגן. גם לורל היילו ויאני, ששמותיהם דומים לאלו שניתנו באשליה השמיעתית, הגיבו. בסרטון שפרסם הבית הלבן, חברים שונים בממשל טראמפ הגיבו למם, והנשיא דונלד טראמפ אמר, "אני שומע covfefe", כהתייחסות הומוריסטית-עצמית לציוץ "covfefe" של טראמפ עצמו בשנה דאשתקד.
ב"גרדיאן" הושווה הקליפ למחלוקת שמלת זהב/כחול ב-2015. מספר ימים לאחר שהקליפ הפך לפופולרי, הצוות ב- Vocabulary.com הוסיף ערך נפרד למילה "Yanny", שהכיל קליפ אודיו זהה ל-"Laurel". ההגדרה שלו מתייחסת לטרנד האינטרנט.
ניתוח מדעי

ב-16 במאי 2018, דיווח ב"ניו יורק טיימס" ציין כי ניתוח ספקטרוגרמה אישר כי ניתן לראות את הצלילים הנוספים של "יאני" בהקלטה המעורבת. הצלילים הודמו גם על ידי שילוב הברות של אותו קול Vocabulary.com שאומר את המילים "Yangtze" ו-"uncany" כשילוב של צלילים שהעניקו ספקטרוגרמה דומה לצלילים הנוספים המתוארים בהקלטה מחדש של "לורל".
בנג'מין מונסון, פרופסור לאודיולוגיה באוניברסיטת מינסוטה, הציע שניתן לשמוע את "יאני" בתדרים גבוהים יותר בעוד את "לורל" ניתן לשמוע בתדרים נמוכים יותר. אנשים מבוגרים, שסביר יותר שהיכולת שלהם לשמוע תדרים גבוהים יותר ירדה, שומעים בדרך כלל "לורל". קווין פרנק, מנהל האודיולוגיה בבית חולים בבוסטון אומר שהקליפ קיים על "גבול תפיסתי" והשווה אותו לאשליית קוביית נקר. דייוויד אלאיס מבית הספר לפסיכולוגיה של אוניברסיטת סידני גם השווה גם את הקליפ לקוביית נקר או אשליית הפנים/אגרטל, וכינה אותו "גירוי מעורפל מבחינה תפיסתית". בראד סטורי, פרופסור לדיבור, שפה ואודיולוגיה באוניברסיטת אריזונה אמר שהאיכות הנמוכה של ההקלטה יוצרת אי בהירות. הנס רוטגר בוסקר, פסיכובלשן ופונטיקאי במכון מקס פלנק לפסיכו-בלשנות, הראה שאפשר לגרום לאותו אדם לשמוע את אותו קטע אודיו בצורה שונה על ידי הצגתו בהקשרים אקוסטיים שונים: אם שומעים את קטע האודיו המעורפל לאחר משפט מוביל ללא תדרים גבוהים (>1000 Hz), זה גורם לתדרים הגבוהים יותר בקליפ האודיו המעורפל הבא לבלוט יותר, וגורם לאנשים לדווח על "Yanny" במקום שבו הם אולי שמעו בעבר את "Laurel".
ניתוח מדעי > גרסאות בגובה צליל שונה

על ידי הזזת הצליל של האודיו המקורי לתדרים גבוהים יותר או נמוכים יותר, אותו מאזין יכול לדווח על מילים שונות. הניו יורק טיימס פרסם כלי אינטראקטיבי באתר האינטרנט שלהם שמשנה את גובה ההקלטה בזמן אמת. המחוון האינטראקטיבי מאפשר להשמיע את ההקלטה בכל גובה בין 3 חצאי טונים גבוה יותר (כדי לעזור למאזין לשמוע את "לורל"), לבין 6 חצאי טון נמוך יותר (כדי לעזור למאזין לשמוע את "יאני").
אשליות דומות

במאי 2018, סיפור ויראלי דומה צמח סביב סקירת וידאו של צעצוע לילדים שבו ניתן היה לשמוע את הדיבור האלקטרוני של הצעצוע כמילים "סיעור מוחות", או כביטוי "מחט ירוקה" (באנגלית), בהתאם לאיזה ביטוי המאזין הוטרם לשמוע.  אחרים גם דיווחו ששמעו "סיעור ירוקה" או "מחט מוחות" (באנגלית).
האשליה יוחסה לאיכות הירודה של הקלטת השמע של הצעצוע. ולרי חזן, פרופסור למדעי הדיבור באוניברסיטת קולג' בלונדון, אמרה על הסרטון כי "כאשר אתה מתמודד עם אות אקוסטי שהוא מעט מעורפל מכיוון שהוא באיכות נמוכה או רועש, המוח שלך מנסה את 'ההתאמה הטובה ביותר' בין מה שנשמע והמילה הצפויה".
לקריאה נוספת

אשליה שמיעתית
אפקט מקגורק
יורדאנוב

| --- | --- |
סמל יורדאנובסמל יורדאנוב

 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  סוחה
 תאריך ייסוד:  1564 
 שטח:  21.03 קמ"ר
 אוכלוסייה:  ‏
  ‑ בעיירה:  5,313 (31 במרץ 2021)
 קואורדינטות:  49°38′N 19°49′E﻿ / ﻿49.633°N 19.817°E﻿ / 49.633; 19.817
 אזור זמן:  UTC+1
 http://www.jordanow.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטייורדאנוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטייורדאנוב(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהיורדאנוב(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהיורדאנוב  he tabBackground:;tabBorder:#aaa;defaultTab:0;
 
יורדאנוב (בפולנית: Jordanów) היא עיירה במחוז סוחה שבפרובינציית פולין קטן בפולין, על גדת נהר סקאווה, בה התקיימה עד השואה קהילה יהודית קטנה.
תולדות היישוב

יורדאנוב נוסדה בשנת 1564, ובשנת 1581 הוענקו לה זכויות עיר. במאות ה-18 וה-19 נודעה העיירה בגידול הבקר והסוסים שבה, ובייצור כלי חרס ובדים.
בחלוקת פולין הראשונה, בשנת 1772, נכללה העיירה בתחום ממלכת הבסבורג, ובשנת 1918 נכללה בתחום הרפובליקה הפולנית השנייה. בתחילת המאה ה-20 הייתה העיירה למוקד נופש והבראה.
יהודי יורדאנוב

בעיירה התקיימה קהילה יהודית מאורגנת מהמחצית השנייה של המאה ה-19, ובשנת 1869 הוקם בה בית ספר יהודי. בין מלחמות העולם נמנו בעיירה 238 יהודים, והתקיימה בה פעילות ציונית.
עם כיבוש העיירה בידי הגרמנים בתחילת ספטמבר 1939, אלו הסבו לה נזק רב, והחלו לבצע מעשי התעללות בכ-400 היהודים ששהו במקום, תוך לקיחתם לעבודות כפייה. בהמשך, רוכזו יהודי היישוב שבתיהם נהרסו ברובע צפוף בעיירה, שם סבלו מרעב, והם נצטוו לענוד סרט זרוע. בהמשך הגיעו לעיירה פליטים יהודים מצפון מערב פולין, והקהילה המקומית התגייסה לעזרתם. לאחר פרוץ מבצע ברברוסה רצחו הגרמנים מספר משפחות יהודיות מהעיירה, ובאוגוסט 1942 הוטל על הקהילה לשלם סכום כופר גבוה ביותר. במועד מסירת הכסף, רצחו הגרמנים את כל המשפחות היהודית בכפרים שבסביבת יורדאנוב.
ב-29 באוגוסט 1942 פשטו על יורדאנוב שוטרים גרמנים ופולנים, וריכזו בכוח את היהודים שנותרו בעיירה בכיכר השוק בה, תוך רצח מספר יהודים בשעת האקציה. בכיכר נערכה ביהודי העיירה סלקציה, וכ-70 קשישים, ילדים ואמהות לפעוטות נרצחו בפרבר של העיירה. למעלה מ-400 היהודים שעוד נותרו בעיירה גורשו לאחר מכן למאקוב פודהלנסקי, ומשם שולחו למחנה ההשמדה בלז'ץ. כמה עשרות יהודים שנמלטו מהעיירה בשעת האקציה ליערות הסביבה נרצחו בהמשך בידי הגרמנים והפולנים, לאחר שאותרו במהלך מצוד ממושך שנערך אחריהם.
יורד נמוך

יורד נמוך הוא אלבומו השלישי של הזמר-יוצר הישראלי דן תורן, אשר יצא בתחילת ינואר 1996 ונחשב לאלבומו המצליח ביותר.
הפקה

האלבום הופק מוזיקלית על ידי ברי סחרוף והוא כולל את להיטו הגדול ביותר של תורן כאמן סולו, "שוב השקר הזה". כמו כן גם התפרסמו השירים "אימפריות נופלות לאט", "יחסי ציבור של המוות" ו"טיפות של שיש" (שכתב מאיר גולדברג והלחין דן תורן).
בהקלטות השתתפה רשימה ארוכה ונכבדת של מוזיקאים ובהם ברי סחרוף וירמי קפלן.
בשנת 2002 זכה השיר "אימפריות נופלות לאט" לביצוע מחודש של חמי רודנר ושליחי הבלוז. הגרסה נכללה באלבום "עוד סיבוב, הופעה חיה בבארבי" של דן תורן.
רשימת שירים

שוב השקר הזה (3:46)
יחסי הציבור של המוות (4:36)
טוב לי (5:00)
אימפריות נופלות לאט (4:36)
יורד נמוך (3:23)
אם את הולכת (5:36)
העולם השטוח (5:00)
צעד לא חשוב (3:44)
טיפות של שיש (3:44)
מביא לך פרחים (4:39)
פאזל (4:47)
אוטו כחול (3:52)
משתתפים באלבום

דן תורן - מילים (חוץ מ-2, 4 ו-9), לחנים, שירה, גיטרות וסמפלרים.
ברי סחרוף - הפקה מוזיקלית, גיטרות וקלידים.
מאיר גולדברג - מילים ("אימפריות נופלות לאט", "יחסי הציבור של המוות", "טיפות של שיש") וניהול אמנותי.
עמית לירון ואורן קפלן - גיטרות.
ג'נגו - בס וקולות.
יובל שפריר, עודד פרח וירמי קפלן - תופים.
רמי פורטיס ומירב אסרה - קולות רקע.
רע מוכיח - כלי הקשה.
אמיר קרטס - פסנתר.
נגנים נוספים:
חיים לרוז ויאיר גת - בס
אוהד דקל - קלידים וסמפלרים
רן לב-ארי - תופים
קרן לם - קרן אנגלית
יאסוזו מאסומורה

| --- | --- |

 לידה:  25 באוגוסט 1924 קופו, יפן 
 פטירה:  23 בנובמבר 1986 (בגיל 62) יפן 
 מדינה:  האימפריה היפנית, יפן 
 תקופת הפעילות:  מ-1957 
 מקום לימודים:  אוניברסיטת טוקיו  בית הספר הניסיוני לקולנוע של רומא 
 פרופיל ב-IMDb
 
יאסוזו מאסומורה (ביפנית: 増村 保造; ‏24 באוגוסט 1924 – 23 בנובמבר 1986) היה במאי קולנוע יפני נודע, אחד מהחשובים ביוצרי הקולנוע היפני. מאסומורה עסק בנושאים אשר שנים מאוחר יותר עלו גם בקולנוע המערבי אצל יוצרים כמו דייוויד לינץ', דייוויד קרוננברג ופדרו אלמודובר.
ביוגרפיה

מאסומורה נולד באי הונשו ולמד ביפן משפטים ופילוסופיה. עבודת התזה שלו עסקה בסרן קירקגור, אשר התאוריה שלו השפיעה מאוחר יותר גם על יצירותיו. ב-1949 קיבל מאסומורה מלגת לימודים ונסע ללמוד קולנוע ב"צ'נטרו ספרימנטלה דל צ'ינמה" ברומא, בית הספר לקולנוע שנחשב באותה עת לאחד הטובים בעולם, ובין מוריו היו לוקינו ויסקונטי, מיכלאנג'לו אנטוניוני ופדריקו פליני.
לאחר שסיים את לימודיו חזר מאסומורה ליפן ועבד כעוזר של הבמאים קון איצ'יקאווה וקנג'י מיזוגוצ'י. ב-1957 יצא לאקרנים סרט הקולנוע הראשון בבימויו, "הנשיקה".
מאסומורה חבר לבמאים ואנשי קולנוע כגון נאגיסה אושימה (במאי הסרט "חג שמח, מיסטר לורנס") ושוהיי אימאמורה (במאי הסרט "הבלדה על נאראיאמה"), שהחליטו ליצור סרטים שיעסקו בבעיות חברתיות, כפי שהיה נהוג באירופה, במקום יצירות כגון סרטים תקופתיים, שהיו עיקר עיסוקה של תעשיית הסרטים היפנית באותה עת.
מאסומורה עסק במהלך הקריירה שלו בבימוי סרטים מכל הסוגות, ומלבד ביקורת חברתית, ביים גם סרטי אימה, פשע, מלודרמות, קומדיות ועוד. קצב העבודה שלו היה עמוס ביותר והוא ביים בממוצע כשלושה סרטים בשנה.
ב-1957 ביים את הסרט "זרם חם" וב-1958 את "ענקים וצעצועים" - שניהם עסקו במצב החברה והכלכלה וזכו לשבחים מנאגיסה אושימה אך גם לביקורת בשל האירוניה, הדכדוך וחוסר הרגש שהיו בהם. תגובת מאסומורה לביקורת, כפי שתורגמה וצוטטה באתר סינמטק תל אביב, הביעה את המוטו שהנחה אותו גם בשאר יצירותיו:
"רגש בסרטים יפנים פירושו איפוק, הרמוניה, השלמה, צער, תבוסה ובריחה. לא חיוּת דינמית, קונפליקטים, מאבק, עונג, ניצחון ושאפתנות. אני בעד הביטוי הישיר והגס, מפני שאני מאמין שהיפניות מסרסת את תשוקתנו בצורה כה עזה עד שאנו נוטים לשכוח את דעתנו האמיתית. אין (אצלנו) דבר כזה כמו תשוקה בלתי מרוסנת. אדם אשר חושף בצורה מלאה את תשוקותיו ורגשותיו נחשב משוגע. מה שאני מעוניין ליצור איננו אדם יציב אשר פועל באופן מחושב ומציג את רגשותיו בהתאם לחישוביו. אני לא מעוניין בבן אדם אנושי. אני מעוניין בבן אדם משוגע שמבטא את רגשותיו ללא בושה, מבלי לשים על מה אנשים חושבים. אותי מעניין קונפליקט בין תשוקות חשופות שאינן יכולות להרגע בזכות הסביבה."
בסרטו "פחד מוות" כיכב הסופר היפני הנודע יוקיו מישימה, שהתאבד ב-1970 לאחר שנכשל בניסיון לתפוס את השלטון בכוח באמצעות צבא פרטי שהקים.
במהלך חייו ביים מאסומורה 55 סרטי קולנוע, 18 מתוכם הוקרנו לראשונה בישראל בספטמבר 2012, בשיתוף פעולה שבין שגרירות יפן לבין סינמטקים בישראל.
הערות שוליים

↑  מאיר שניצר, סקס ואימה בטוקיו: הבמאי היפני שאתם חייבים להכיר, באתר nrg‏, 1 בספטמבר 2012
| --- | --- |
בקרת זהויות :  PLWABN: 9810676426205606  BnF: cb14119768t (data)  GND: 119178206  ISNI: 0000 0000 8113 8589  LCCN: no00007471  NDL: 00624937  SNAC: w61w93s2  VIAF: 34664899   WorldCat (עם VIAF): 34664899
יאסוג'

| --- | --- |

 מדינה:  איראן איראן
 פרובינציה:  כהגילויה ובויראחמד
 שטח:  15.563 קמ"ר
 גובה:  741 מטרים
 אוכלוסייה:  ‏
  ‑ בעיר:  134,532 (2016)
 קואורדינטות:  30°40′02″N 51°34′47″E﻿ / ﻿30.66722°N 51.57972°E﻿ / 30.66722; 51.57972
 אזור זמן:  UTC +3:30
 http://www.yasuj.ir/
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןיאסוג'(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןיאסוג'  he tabBackground:;tabBorder:#aaa;defaultTab:0;
יאסוג' (בפרסית: بیرجند) היא עיר בפרובינציית כהגילויה ובויראחמד באיראן, המשמשת כבירת הפרובינציה.
היסטוריה

אזור יאסוג' יושב כבר בתקופת הברונזה. הממצאים כוללים את גבעות השהידים (המתוארכות לאלף ה-3 לפנה"ס), גבעת חוסראווי מהתקופה האחמנית, האתר העתיק גרד, גשר פטווה ובית הקברות פיי א-חול. יאסוג' הוא המקום בו אלכסנדר הגדול עם הצבא המוקדוני הסתערו על השערים הפרסיים (Darvazeh-ye Fars), ומצאו דרך ללב הפרסי  (331 לפנה"ס).
ב-1990 נוסדה בעיר אוניברסיטה רפואית. בשנת 2002 נפתח מוזיאון יאסוג' אשר מציג מטבעות, פסלים, כלי חרס וכלי ברונזה ששוחזרו מאתרים ארכאולוגיים מסביב.
הערות שוליים

↑  Speck, Henry (2002). "Alexander at the Persian Gates. A Study in Historiography and Topography". American Journal of Ancient History.
↑  "Museum And National Parks". Islamic Institute of New York. נבדק ב-2008-08-18.
יאיר לוי (זמר)

| --- | --- |

 לידה:  19 בנובמבר 1988 (בן 35) זכרון יעקב, ישראל 
 מוקד פעילות:  ישראל 
 תקופת הפעילות:  מ-2016
 סוגה:  מוזיקת נשמה 
 שפה מועדפת:  עברית, אנגלית 
 שיתופי פעולה בולטים:  ארקדי דוכין, ענת מלמוד, בוצרת שי סול, אסף גורן
 www.yairlevimusic.com
 
יאיר לוי (נולד ב-19 בנובמבר 1988, י' בכסלו ה'תשמ"ט) הוא זמר ויוצר ישראלי.
ביוגרפיה

יאיר לוי נולד וגדל בזכרון יעקב, בילדותו למד בבית ספר אורט השומרון בנימינה. בתיכון היה חבר בלהקת "פידבק".
בשנת 2007 התגייס לוי לשייטת 13 והחל את מסלול הלוחם, אותו סיים בשנת 2009. לאחר 5 שנות שירות כלוחם יצא לוי לקורס קצינים והשתחרר בשנת 2015 בדרגת סרן.
ביוגרפיה > קריירה

לאחר השחרור החל לוי לעבוד על אלבום הבכורה שלו "שוב לנשום" ובשנת 2016 החל לוי להוציא שירים ראשונים מתוך האלבום. ביולי 2016 הוציא לרדיו את שירו הראשון, "גם כשאת". חודש לאחר מכן הוציא את השיר "מנגן" בו אירח את ארקדי דוכין. השיר, הנשמע כשיר אהבה, למעשה מדבר על געגועיו של לוי לגיטרה שלו אשר שכח לקחת לטיולו. השיר זכה להיות שיר השבוע ברשת ג' ונכנס למצעד הישראלי. בנובמבר 2016 הוציא לוי את השיר "שוב לנשום". שיר שכתב לוי לאחר שמצא את עצמו שבועות ספורים לאחר שהשתחרר מהצבא טס לנפאל. מספר שבועות לאחר המלחמה יצא לטיול בהרי ההימלאיה לכיוון האוורסט. הניגוד בין מלחמה לחופש הוביל לכתיבת השיר, שהפך גם לשמו של האלבום. בינואר 2017 הוציא לוי את הדואט "תן לי" עם ענת מלמוד, שיר תפילה בו משתתף גם המפיק והיוצר משה לוי אשר אף נכנס לפלייליסט גלגלצ. במרץ 2017 הוציא לוי את השיר "עוף קדימה" שיר שכתב זיו שילון לזכרו של חברו הטוב סרן יוחאי קלנגל. באפריל 2017 השיק לוי את אלבום הבכורה שלו בזאפה הרצליה. את הוצאת האלבום מימן באמצעות קמפיין הדסטארט על סך 61,085 ש"ח.
באוגוסט 2017 הוציא לוי את "נסחף אלייך", השיר הראשון מתוך אלבומו השני. בקליפ של השיר משתתף חברו לצוות מהצבא דין מירושניקוב.
בשנת 2019 החל להעביר מפגש/ הרצאה "מתוך הכוונות" אשר משלב בין סיפורו האישי לבין שיריו.
בספטמבר 2018 הוציא לוי דואט עם הזמר בוצר אשר כתב הרב קוק "ממדבר מתנה" (שיר האמונה).
בדצמבר 2019 הוציא את שיר הנושא מתוך האלבום השני שלו "לשחרר אחיזה".
בין השנים 2019- 2020 החל לוי להסתובב בכל הארץ עם הרצאה מוזיקלית "מתוך הכוונות" בה הוא מספר את סיפור חיוו לוי הופיע מול קהל גדול של בני נוער וחיילים לפני גיוס.
באפריל 2020 במהלך מגפת הקורונה הוציא לוי את השיר "רפא נא" REFA NA תפילה לרפואה שהפכה ללהיט בין לאומי.
בספטמבר 2020 הוציא לוי שני שירים (בן אדם, עננו) לתקופת הסליחות והחגים הבולט מבניהם "בן אדם" בו אירח את כוכב הריאלטי, הזמר והרקדן אסף גורן .
יורדאן

| --- | --- |

רחוב ברובע יורדאן. ברקע כנסיית וסטרקרק.
 מידע
 עיר:  אמסטרדם
 קואורדינטות:  52°22′35″N 4°52′54″E﻿ / ﻿52.37639°N 4.88167°E﻿ / 52.37639; 4.88167
 שכונות נוספות באמסטרדם
 Location
 
יורדאן (בהולנדית: Jordaan) היא שכונה במרכז אמסטרדם. האזור ידוע בגלריית האמנות הרבות שלו, בשווקים שנערכים בנורדרמארקט, בוסטרסטראאט ובלינדחראכט וכן בכך שבית אנה פרנק בו הסתתרה אנה פרנק במלחמת העולם השנייה נמצא בקצהו המערבי של הרובע, בסמוך לתעלת פרינסנחראכט. הצייר רמברנדט שהתגורר בשלהי חייו בשכונה, בסמוך לתעלת רוזנחראכט, קבור בכנסיית וסטרקרק הסמוכה לשכונה.
מקור שם השכונה

מקור שם השכונה הוא ככל הנראה במילה "Jardin" (בצרפתית: גן), שכן התעלות הרבות בשכונה נושאות שמות עצים ופרחים; הסבר אחר משייך זאת לגינות החצרות הפנימיות שמצויות ברבים מבתי הרובע. הסבר נוסף לשם השכונה מייחס אותו לשמה הקודם של תעלת פרינסנחראכט העוברת בשכונה – "ירדן" – על שם נהר הירדן.
היסטוריה

השכונה נבנתה במחצית הראשונה של המאה ה-17 כשכונת מגורים למעמד הפועלים והתגוררו בה בני המעמדות הנמוכים ביותר באמסטרדם (כיום היא אחת משכונות היוקרה המבוקשות ביותר באמסטרדם). הקמת הרובע החלה בשנת 1612, עם חפירת התעלות בהתאם למסלול השבילים שהיו באזור קודם לכן. במהלך המאה ה-19 מולאו בעפר שש מתעלות השכונה (בהן הרוזנחראכט) במטרה לסלול בה כבישים.
בשל היותה מקום מגורים לבני מעמדות נמוכים ומעמד הפועלים, ניכרה בה השפעת תנועות פועלים. הפגנות ומהומות פרצו בשכונה בשנים 1835, 1886, 1917, 1934 ושביתת פברואר של 1941 החלה בהפגנה שנערכה בכיכר נורדרמארקט שבשכונה.
כיום יש בשכונה גלריות אמנות רבות ומועדוני מוזיקה. מדי שנה נערך בשכונה ה"יורדאנפסטיבל" (Jordaanfestival) – פסטיבל יורדאן למוזיקה.
הערות שוליים

↑  Jordaan – ירדן בהולנדית
| אמסטרדם אמסטרדם |
| --- | --- | --- |
| מוזיאונים | מוזיאון התנ"ך • מוזיאון אלארד פירסון • בית אנה פרנק • ארמיטאז' אמסטרדם • ארון החתולים • מוזיאון בית רמברנדט • הולנדסה סכאובורך • המוזיאון להיסטוריה של אמסטרדם • המוזיאון להיסטוריה יהודית • המוזיאון הימי של הולנד • מוזיאון וילט הולטהאוסן • מוזיאון ואן גוך • חוויית היינקן • המוזיאון הטרופי • מוזיאון אמסטלקרינג • מוזיאון המחתרת ההולנדית • מוזיאון נמו • מוזיאון סטדלק • רייקסמוזיאום |  |
| שכונות | יורדאן • רובע החלונות האדומים • רובע התעלות של אמסטרדם • חרכטנחורדל |  |
| רחובות | דאמראק  • יודנבריסטראט • ליידססטראט • ספאו • קלוורסטראט • רוקין |  |
| כיכרות | דאם • וטרלופליין • ליידספליין • מוזאומפליין • מונטפליין • נורדרמארקט • ניומארקט • רמברנדטפליין |  |
| מבנים נוספים | הארמון המלכותי של אמסטרדם • תחנת הרכבת המרכזית • מונטורן • קונצרטחבאו  • יוהאן קרויף ארנה • בית הכנסת הגדול של אמסטרדם • בית הכנסת הפורטוגזי באמסטרדם • האצטדיון האולימפי (אמסטרדם) |  |
| תחבורה | החשמלית של אמסטרדם • הרכבת התחתית של אמסטרדם • כביש 10 • נמל התעופה סכיפהול |  |
| אחר | אנה פרנק • סינגל (אמסטרדם) • אמסטל • קווי ההגנה של אמסטרדם • בורסת אמסטרדם • דגל אמסטרדם • הומומונומנט • העץ של אנה פרנק • אולימפיאדת אמסטרדם (1928) • אוניברסיטת אמסטרדם • בית הספר מונטסורי השישי ע"ש אנה פרנק |  |
פורטל אמסטרדם
| --- | --- |
בקרת זהויות :  NLI: 987007555083605171  LCCN: n79138955  VIAF: 123147486   WorldCat (עם VIAF): 123147486
יוסף ברלין

| --- | --- |

יוסף ברלין
 לידה:  23 בספטמבר 1877 מוהילב, האימפריה הרוסית 
 פטירה:  18 ביולי 1952 (בגיל 74) תל אביב, ישראל 
 מקום לימודים:  האקדמיה הקיסרית לאמנויות (1911) 
 תחום יצירה:  אדריכלות
 צאצאים:  זאב ברלין 
 
יוסף אברהם ברלין (23 בספטמבר 1877, מוהילב, רוסיה (רוסיה הלבנה) – 18 ביולי 1952, תל אביב) היה אדריכל ישראלי, מן האדריכלים הבולטים בתקופת היישוב.